***Ve stínu havrana*** je Česko-Slovenská point and click adventúra vyvinutá slovenskou spoločnosťou Rainbow Rhino a vydaná spoločnosťou Cinemax.

Produkcia
---------

Prvá edícia hry sa vypredala za menej ako rok. Titul mal tri edície, a hra bola pribalená k herným časopisom viac ako 8 krát; hralo ju viac než 250,000 hráčov.

V roku 2008, štúdio pracovalo na druhom diele, nikdy však nebol vydaný. Hra je dostupná na platforme Steam, kde bola pridaná 12. júla 2017.

Príbeh a gameplay
-----------------

Hráč preberá úlohu mnícha Severina, ktorý je jedného dňa nútený utiecť z kláštora. Vyskočí von oknom, do ľadovej rieky a stratí vedomie. Prebúdza sa na kraji lesa, odkiaľ vyráža preskúmať okolitý svet a "nájsť svoju cestu", ako sa mu zjavilo v divnom sne behom jeho bezvedomia.

V hre sa hráč dostáva do desiatok ručne kreslených lokácií, v ktorých čakajú klasické hádanky, rozhovory a hľadanie predmetov. Aj napriek tomu, že hru vytvorili slovenskí vývojári, hra vyšla kompletne po česky, a všetky postavy v hre nadaboval český herec Jiří Lábus.

Odozvy kritikov
---------------

Tim Eller z webového portálu GamersHell, napísal o hre, že si ju užil, napriek slabému zvuku a vizuálom, a detinským scenárom. Absolute Games poskytlo zmiešaný názor na hru. Just Adventure sa vyjadrilo, že hráči schopní prehliadnuť technické limitácie hry, si užijú jej chytrý zmysel pre humor. Bonusweb.cz mali pocit, že nápad hry nudil hráčov, a dokázali počkať ďalší týždeň na vydanie českej adventúry Hot Summer 2. Bonusweb tvrdili, že hru pravdepodobne pozná každý český hráč počítačových hier.

Pokračovanie hry
----------------

Cinemax ohlásili prácu na **Ve stínu havrana 2** v roku 2007. Čas vydania hry bol plánovaný na druhú štvrtinu roku 2008. Jednalo sa o spoluprácu medzi House of Dragonflies a Cinemaxom, a obsahovala prácu grafického dizajnéra Erika Šille a Borisa Sirku. Príbeh hry sa mal sústrediť na mnícha Severina uväzneného medzi stredovekou Európou, a futuristickým svetom fungujúcim podľa Platónovej teórie dokonalého štátu. Hra bola inšpirovaná prácou spisovateľov Phillipa K. Dicka, Williama Gibsona a filmovej produkcie Terryho Gilliama. Išlo o 3D point and click adventúru, s nelineárnym príbehom a prvkami RPG. Tak isto ako jej predchodca, aj Ve stínu havrana 2 mala byť kompletne v češtine, vrátane jej pôvodného dabingu. Hra sľubovala že sa dotkne historických tém, ale aj zaujímavostí z oblasti filozofie, náboženstva, matematiky a kybernetiky. Vývoj hry bol však zrušený. Portál Bonusweb bol z tohoto faktu sklamaný, nakoľko podľa nich vyzeral ako "zaujímavá psychedelická záležitosť"

Referencie
----------

1. 1 2 3   *Ve stínu havrana – Databáze-her.cz* [online]. www.databaze-her.cz, [cit. 2018-09-28]. Dostupné online. (po česky)
2. ↑  BALKY. *Ve Stínu Havrana 2, Archív noviniek, GamesWeb.sk* [online]. gamesweb.sk, [cit. 2018-09-28]. Dostupné online. (po anglicky)
3. ↑   *Ve stínu havrana 2* [online]. ABCgames.cz, [cit. 2018-09-28]. Dostupné online.
4. ↑   *Pět nejočekávanějších červencových her* [online]. iDNES.cz, 2017-07-03, [cit. 2018-09-28]. Dostupné online.
5. ↑   *In The Raven Shadow Review* [online]. www.gamershell.com, [cit. 2018-09-28]. Dostupné online. (po anglicky)
6. ↑   *Тень ворона (In the Raven Shadow) - рецензия и обзор на игру на AG.ru* [online]. www.ag.ru, [cit. 2018-09-28]. Dostupné online.
7. ↑   *In the Shadow of the Raven Review - Just Adventure +* [online]. 2004-04-15, [cit. 2018-09-28]. Dostupné online.
8. ↑   *Ve stínu Havrana* [online]. iDNES.cz, 1999-06-08, [cit. 2018-09-28]. Dostupné online.
9. 1 2   *Legendární česká adventura Ve Stínu Havrana je nyní na Steamu* [online]. iDNES.cz, 2017-07-12, [cit. 2018-09-28]. Dostupné online.
10. ↑   *Ve stínu havrana 2* [online]. Hrej.cz, [cit. 2018-09-29]. Dostupné online.
11. ↑   *Ve Stínu Havrana 2* [online]. iDNES.cz, 2007-10-18, [cit. 2018-09-29]. Dostupné online.
12. ↑   *Novinky - Bonusweb.cz* [online]. iDNES.cz, [cit. 2018-09-29]. Dostupné online.
13. ↑  VIKTORIN, Rosťa. Odhaleno pokračování adventury Ve stínu havrana. *Doupe.cz*. Dostupné online [cit. 2018-09-29]. (po česky)
14. ↑  S.R.O. Sector. *Havran sa vracia* [online]. Sector.sk, [cit. 2018-09-29]. Dostupné online.
15. ↑   Cinemax chystá Ve stínu havrana 2 - Hrej.cz. *Hrej.cz*. Dostupné online [cit. 2018-09-29].
16. ↑  ADMIN@RECENZEHER.EU, RecenzeHer.eu -. *Preview - Ve stínu havrana 2, - Recenzeher.eu* [online]. www.recenzeher.eu, [cit. 2018-09-29]. Dostupné online. (po česky)